Πατατοκεφτέδες αξιώτικοι
Με ΠΟΠ πατάτες, αξιώτικο κεφαλοτύρι ή γραβιέρα και φρέσκο δυόσμο και έτοιμοι οι πεντανόστιμοι αξιώτικοι πατατοκεφτέδες. Απολαύστε τους.
1 κιλό πατάτες, καθαρισμένες και βρασμένες αποβραδίς (τις βάζουμε ολόκληρες στο ψυγείο να κρυώσουν), 4 αυγά, ελαφρώς χτυπημένα, 200 γρ. γραβιέρα Νάξου, τριμμένη, 1 ξερό κρεμμύδι, ψιλοκομμένο, 1/2 μάτσο μαϊντανός + 1/2 μάτσο δυόσμος, ψιλοκομμένα, 1 φλιτζ. τσαγιού αλεύρι, αλάτι, φρεσκοτριμμένο πιπέρι, ελαιόλαδο για το τηγάνισμα
Για να φτιάξουμε πατατοκεφτέδες αξιώτικους σε ένα μπολ βάζουμε τις πατάτες και τις λιώνουμε με ένα πιρούνι.Προσθέτουμε αλατοπίπερο, τα μυρωδικά, το κρεμμύδι, το τυρί και ένα ένα τα αυγά, και ανακατεύουμε καλά μέχρι να ενωθούν όλα τα υλικά.Προσθέτουμε σταδιακά το αλεύρι και ανακατεύουμε πολύ καλά μέχρι να φτιάξουμε έναν πυκνό χυλό που να στέκεται στο κουτάλι.Βάζουμε ελαιόλαδο σε ένα βαθύ τηγάνι (2-3 εκ. από τον πυθμένα του)και το ζεσταίνουμε πολύ καλά σε μέτρια προς δυνατή φωτιά.Μόλις κάψει, παίρνουμε κουταλιές από το μείγμα, τις ρίχνουμε προσεκτικά στο λάδι και τηγανίζουμε τους κεφτέδες για περίπου 2-3 λεπτά από κάθε πλευρά.Τους βγάζουμε σε ένα πιάτο με απορροφητικό χαρτί για να στραγγίξουν και τους σερβίρουμε.
Πατάτες,Τυρί,Χορτοφαγικά